Енглеска је после жреба сврстана у групу Г квалификација за Европско првенство 2012. године, заједно с Бугарском, Швајцарском, Велсом и Црном Гором. Енглеска је савладала Бугарску и Швајцарску без проблема док је на Вемлбију одиграла нерешено 0 : 0 против селекције Црне Горе (што се сматрало неуспехом). Почетком 2011, Капело је обећао да ће направити корените промене на крилним позицијама, а Џек Вилшир, Џејмс Милнер и Тио Волкот импресионирали су у пријатељском мечу са Данском који је Енглеска добила резултатом 2 : 1. У наставку квалификација, Енглеска је доминантно савладала Велс на стадиону "Миленијум”"у Кардифу са 2 : 0. Након што је слаб учинак против Швајцарске код куће у јуну резултирао нерешеним резултатом 2 : 2, Енглеска је остварила још две победе: 3 : 0 у Бугарској и 1 : 0 код куће против Велса. Ове победе одвеле су их на Евро 2012, а квалификације су завршене новим нерешеним резултатом против Црне Горе 2 : 2 (изједначујући гол за Црну Гору постигао је Андрија Делибашић).